Удивителните открития
Този запис не може да бъде копиран с комерсиални цели.
Благодарим ви за вашата честност.
Удивителните открития
"Божията ръководеща дарба"
Д-р Уолтър Дж. Файт
Това е една от трудните теми.
Вчера я започнахме.
Ако нещо е истина, човек трябва да е способен
да го обясни.
Надявам се темата тази вечер да ви хареса.
Нека да склоним глави, преди да започнем.
Наш любящ небесен Баща,
Благодаря Ти, че си Бог,
Който желае да ни разкрие всичко,
че искаш да ни покажеш истината
и да ни водиш във всяка истина според Словото Си.
Ти си казал, че Си пътят, истината и животът.
Казал си, че Словото Ти е истина,
а в Псалм 119 си заявил,
че всичките Ти заповеди са истина.
Ти си Бог на истината и ние Ти благодарим,
че разкриваш тайни, за да ни показваш по кой път да вървим.
Моля се, Господи, да бъдеш с нас тази вечер,
когато отново разглеждаме Словото Ти, и да ни водиш, и да ни напътстваш,
а ангелите Ти да бъдат тук, за да ни закрилят,
и Святият Дух да работи в умовете ни.
Амин.
Вероятно се чудите какво е това.
Сателитна чиния.
Удивително е колко много хора на науката,
не се занимават с нищо друго освен със слушане на космоса
и колко инструменти са създадени с цел общуване с извънземни.
Знам, че има много за откриване,
тъй като в Библията има много стихове за небесни същества:
ангели, които съществуват преди създаването на човека.
Говори се за същества, които представят други светове.
Събрали се, когато имало небесен съвет, както пише в Йов.
Сатана бил представител на нашата планета,
след като взел управлението от Адам и Ева.
Там имало представители от много светове.
Чудя се какво ли има там, в космоса.
Знам също, че Библията заявява:
"Горко на вас, земя и море, защото дяволът слезе при вас разярен,
понеже знае, че му остава малко време."
Става въпрос за падналата планета.
Другите не са паднали.
Знам, че според Павел ние сме на показ пред вселената (1Кор.4:9).
Предполагам, че другите същества наблюдават какъв ще е изходът
от случващото се на тази планета
и от великата борба между доброто и злото.
Знам също, че когато грехът ни е отделил от Бога,
Той не ни е оставил сираци, но е изпратил единствения Си Син,
за да дойде да ни изкупи и отново да ни приведе в хармония с небето.
Каква е връзката ни с външния свят?
Дали те контактуват и разговарят с нас?
Дали си бъбрят с нас или всичко, което ни е нужно, е разкрито?
Нюзуик от 31 януари 1983:
"Истинската надежда е не просто да прихванем
извънземна прогноза за времето,
а да чуем вест за земята или за вселената като цяло."
Те очакват вестители, не е ли любопитно?
Хората очакват вестители, а пренебрегват най-великата вест,
която някога е изпращана на нашата планета.
"Ако някой се опитва да се свърже с нас,
ние сме готови да го чуем" (сп. U.S. News , 2.5.1983).
Кажете ни, има ли някой там, ехооо!
Първият космонавт заявява: "Там нямаше Бог.
Не го видяхме нито веднъж."
Очакват да видят някакви малки създания, които се реят.
Може би някакво могъщо същество, което ще се появи.
Какво си мислят, че ще видят.
Библията ни обяснява защо не общуваме директно с небесните същества.
Поради греха!
"И при вечерния ветрец чуха гласа на Господа Бога,
като ходеше из градината;
и човекът и жена му се скриха
от лицето на Господа Бога между градинските дървета (Битие 3:8).
Грехът причинява промяна в начина на мислене
и вместо да търсят Бога
и да се чувстват удобно в Неговото присъствие, те се крият.
Вече не им е приятно да са в Божието присъствие.
Исая 59:2 ни обяснява какво се случило:
"Но вашите беззакония са ви отлъчили от Бога ви,
и вашите грехове са скрили лицето Му от вас, та не ще да чува."
Грехът и Божията правда са взаимно изключващи се.
Когато се отделим от източника на живота чрез греха,
резултатът е, че умираме.
Бог обаче намира изходен път.
Той взе последиците върху Себе Си.
Той умря, за да живеем ние.
Невероятна мисъл. Вероятно ще я изучаваме през цялата вечност
и никога няма да можем да я разберем напълно.
Ис.49:15,16: "Обаче те, ако и да забравят, Аз все пак няма да те забравя.
Ето, на дланите Си съм те врязал."
Исус дойде да изкупи света и ние сме врязани на ръцете Му.
Той не желае да сме отделени от източника на нашата сила.
Бог на вселената, Творецът, дошъл на света като бебе
с най-великата вест на всички времена.
Той запазил каналите за комуникация чрез Своите пророци,
след което дошъл лично -
най-великата вест, която някога е била изпращана.
Всеки има достъп до нея.
Хората могат да я четат и да общуват
с това небесно Същество чрез молитва
и ежедневно да комуникират с Него.
Те обаче имат сателити и сателитни чинии,
с които се опитват да намерят нещо.
Амос 3:7: "Наистина Господ Йехова няма да направи нищо,
без да открие Своето намерение на слугите Си пророците."
Бог винаги е разкривал Своята цел и намерение
и спасителния Си план, като е използвал пророци.
Един от най-великите пророци в предпотопния свят е Ной.
Имало е и други.
Четем за Енох, който бил грабнат, преди да умре.
Обаче Ной е пророкът, който проповядвал на предпотопния свят.
Вестта му била ли е приета добре?
Не!
Когато Бог предава нещо чрез пророците Си, то е истина,
но една планета в бунт
няма голямо желание да приеме истината и да я усвои.
Общо взето, Божиите пророци не са били приемани добре.
Само няколко души влезли в кораба,
всъщност само семейството му.
Сигурен съм, че дори някои от тях са го направили с неохота.
Поне така разбирам от последвалите събития!
2Петрово 1:21: "Защото никога не е идвало
пророчество по човешка воля, а святите човеци
са говорили от Бога, движени от Святия Дух."
Даденото от Бога средство за общуване е подтиквало хората да говорят.
Те не били роботи, тъй като човекът е свободно същество,
но имали желание да се вслушват в Бога,
имали желание да изпълняват Божиите наредби,
били послушни на Бога
и Той можел да използва такива мъже и жени.
И Бог ги използвал, като говорел чрез тях.
Те от своя страна предавали на хората волята на Царя на вселената.
В повечето случаи били отхвърляни.
Много от тях били убити с камъни.
Един бил прерязан на две,
някои били разпънати на кръст,
Петър бил разпънат надолу с главата.
Обикновено ги приемали много зле.
Мойсей, един от най-великите на всички времена,
също и символ на Христос, заявява:
"Заличи мене от Книгата на живота, но тях остави живи."
Точно това прави и Исус за нас.
Той пожелал да умре за нас със смъртта на окончателното отделяне,
за да живеем ние с вас.
Едва се качил на планината и хората казали:
"Не знаем какво се случи с тоя Мойсей",
след което направили златно теле, около което затанцували
и извършили старите си езически ритуали.
Божиите пророци никога не са били много популярни.
Числа 12:6: "Ако има пророк между вас, Аз, Господ,
ще му стана познат чрез видение, на сън ще му говоря."
Много важно е да разберем как Бог се свързва с хората чрез пророка.
Много хора казват, че са получили видение.
Мнозина казват, че са имали сън.
Това прави ли ги Божии пророци?
Или е възможно да са получили сън и от друг източник?
Да, възможно е!
Когато избирал пророци, дали Бог избирал стотици и хиляди
или отделни личности, само по неколцина?
Трябва да видим Божията история, за да разберем
какво би се случило, ако Бог използва пророци.
Дали ще бъде нещо съвсем различно от Неговата история
или Бог е сравнително последователен.
Тези въпроси са важни и ние бихме желали да знаем
дали пророкът е от Бога или от друг източник.
Изключително важно е да се проучат качествата на един пророк,
ако искаме да не бъдем излъгани в наше време.
Вече знаем от Числа 12:6, че пророкът може да получава видения,
може да получава и сънища.
Знаем, че Даниил е получавал и двете.
Имал е не само сънища, но и видения.
"...докато се възстанови всичко, що бе говорил Бог
чрез устата на всички Свои свети пророци отвека." (Деяния 3:21).
Пророци са били използвани от самото начало.
Били са използвани през цялата история
и по времето на Христос има пророк, който върви пред Господа.
Имало е пророк и от свещениците, който предсказал, че това е Христос.
Получил видение, че това е Христос.
И така, пророците са говорили от началото на света.
Най-великият пророк на бъдещите събития е самият Исус.
Той обяснявал Писанията,
водел хората към правда
и самият Той бил Бог в плът.
Йоан 12:32: "И когато Аз бъда издигнат от земята,
ще привлека всички при Себе Си."
Това показва нещо за Божия характер.
Когато казва, че ще привлече, Бог не го прави насилствено.
Бог никога не е използвал сила по никакъв начин.
Той привлича хората чрез Своята любов и характер.
Когато погледнете кръста, вие сте привлечени от Христос.
Неприятелят обаче принуждава, лъже, мами и подбутва
насилва, а не привлича.
1Солунци 5:20, 21: "Пророчества не презирайте.
Всичко изпитвайте, дръжте доброто."
Това означава, че когато се получи пророчество,
трябва да проверите дали е от Бога или от другата страна.
Трябва да го изпитате, казва библията.
Ако е неудобно, не можете да кажете, че не ви интересува,
тъй като се казва, че трябва да изпитваме пророците,
за да видим дали са от Бога.
Оставени са ни критерии, които трябва да използваме,
за да видим дали са от Бога или не.
Откъде получаваме критериите?
Трябва да ги вземем от Библията.
2Лет. 20:20: "Вярвайте в Господа, вашия Бог, и ще се утвърдите;
вярвайте на пророците Му и ще имате добър успех."
Успехът в религиозния ви живот зависи от упованието в Бога
и вярване в Неговите пророци.
Нали това се казва тук?
Иначе откъде ще знаете по кой път да поемете?
Откъде ще знаете, при това разнообразие от пътеки
кой е сигурният път, по който да вървим?
Мат. 24:24: "Защото ще се появят лъжехристи и лъжепророци,
които ще покажат големи знамения и чудеса,
така че да заблудят, ако е възможно, и избраните."
Ситуацията става още по-хлъзгава.
Предупредени сме, че ще има лъжепророци,
но в същото време трябва да вярваме в пророците.
Възможно е измамата да стане толкова фина,
че дори избраните да бъдат измамени.
Какво означава това?
Означава, че трябва да изучаваме Писанието по-внимателно от преди.
Не е ли това същността на проблема?
Или може би означава, че трябва да се откажем да изпитваме пророците?
Не! Как ще бъдем утвърдени, ако не го правим?
Ако искаме да сме утвърдени, трябва да вярваме на пророците,
а ако искаме да им вярваме, трябва да ги изпитваме,
за да проверим дали са от Бога.
Мнозина от тях ще бъдат лъжепророци.
Много е важно!
1Йоаново 4:1: "Възлюбени, не вярвайте на всеки дух,
а изпитвайте духовете дали са от Бога."
За да ги изпитваме, трябва да имаме критериите.
Ако отговарят на критериите, дори вестта да е неудобна,
тогава спомнете си за миналото.
Вестите в миналото били ли са удобни?
Не!
Прие ли царят пророчеството на Йеремия?
Другите пророци приеха ли пророчеството на Йеремия?
Не, удариха го по лицето пред царя.
Счупиха хомота, който той използваше като символ,
и го обвиниха, че лъже.
Бог му каза да направи нов железен хомот.
Да видим дали ще счупят и него.
Бог има търпение и изпраща пророците отново и отново.
"... не вярвайте на всеки дух, а изпитвайте духовете
дали са от Бога; защото много лъжепророци излязоха по света."
Плашеща задача!
Дали тоя е от Бога, дали оня е от Бога?
И след като има толкова много лъжепророци,
мнозина просто се отказват.
Лука 1:76-79: "И ти, детенце, пророк на Всевишния ще се наречеш."
Става въпрос за един от най-великите пророци - Йоан Кръстител.
"... защото ще вървиш пред Господа, за да приготвиш пътищата за Него."
Много важно е да се подготви пътят за спасението,
да се подготви пътят за идването на Христос.
Важна задача.
"За да дадеш на Неговия народ да познае спасение..."
Една от задачите на пророка е да говори в хармония с Божието слово
и да дава познание за спасителния план.
"... чрез прощаване греховете им."
Той трябва да им посочва по какви причини сме в това състояние
и какво е разрешението.
"... поради съкровеното милосърдие на нашия Бог,
с което ще ни посети зора отгоре,.
за да осияе седящите в тъмнина и в смъртна сянка."
Изключително важна задача.
"... и в смъртна сянка; така че да насочи стъпките ни в пътя на мира."
Това е работата на един пророк.
Пророкът не идва, за да кажа нещо фантастично.
Пророкът показва пътя на спасението.
Пророкът може да говори единствено в хармония с Божието Слово.
Всичко друго е доста проблематично.
Как според Библията трябва да изпитваме пророците?
Наистина е важно да го знаем.
Ако искаме да сме утвърдени,
ако искаме да знаем накъде да вървим, това е много важно.
Пл. Йеремия 2:9 и Исая 8:20 са важни критерии
и тук Божия закон излиза на сцената.
1. Вестта на истинския пророк трябва да е в хармония с Божието слово и с Божия закон:
"Да прибягнат при закона..."
Тук думата "закон" е "тора" - първите пет книги от Библията,
които включват десетте заповеди,
тъй като те са записани в Изход 20 и Второзаконие 5 гл.
"При закона и при свидетелството..."
Това е пророческият дар.
"Ако не говорят според това слово, наистина няма зазоряване за тях."
Ако пророкът дойде и каже нещо, което не е в хармония с Писанието,
значи е лъжепророк.
Лесно е за разбиране.
Прочетете този очарователен стих: Пл. Йеремия 2:9:
"... законът го няма; и пророците й не получават видение от Господа"
Те действат ръка за ръка.
Ако пророкът не говори според закона и свидетелството,
а хората нямат закона и свидетелството,
следователно не може да се говори според закона и свидетелството.
Или ако законът е бил променен и пророкът започне да говори
в съответствие с променения закон, дали той е пророк?
Не!
Ако няма закон, пророкът няма да намери видение от Господа.
Отстъплението води до прекратяване на пророчеството.
Толкова е просто.
Ако не правиш това, което е в съответствие със закона и пророците,
пророчеството се прекратява.
Няма пророци!
И хората живеят в тъмнина.
2. Вторият критерий:
Предсказанието на истинския пророк трябва да се сбъдне.
Не можете да вземете едно изолирано пророчество,
и да кажете: Това пророчество се е сбъднало,
следователно пророкът е от Бога.
Ако утре дойде пророк, който предскаже
кой кон ще спечели състезанието в Дарби,
и вие заложите и спечелите, дали той е от Господа?
Не, определено не.
Трябва да отговаря и на всички останали условия.
Трябва да е в хармония със закона
и със свидетелството.
"Когато някой пророк говори от Господнето име и словото му
не се сбъдне, това слово Господ не е говорил;
пророкът го е говорил своеволно; да не се боиш от него" (Вт. 18:22).
Тук вече си имате неприятности.
Дали пророкът е от Бога, ако е казал нещо и то не се е сбъднало?
Има ли примери?
Йона.
Йона отива в Ниневия и какво проповядва?
Господ ще унищожи това място.
Бог унищожава ли го?
Защо не го унищожава?
Защото те се покайват.
Доволен ли е Йона, когато това не се изпълнява?
Не, той остава крайно разочарован.
Ляга под едно растение и Бог изпраща червей, за да го отреже.
Харесвам тази история.
Защо остава толкова разочарован?
Защото познава критериите и се страхува,
че хората ще си помислят, че е лъжепророк.
Истина е, че пророк може да каже, че нещо ще се случи,
но не бива да забравяме условния аспект на пророчеството.
Към пророчеството има прикрепено условие.
В края на краищата, Ниневия бива ли унищожена?
Да!
Пророчеството се забавя.
Защо?
Поради покаянието.
В края на краищата обаче се сбъдва.
Имайте това предвид, когато проверявате
дали дадено нещо се е случило (Вт. 18:22).
3. Истинският пророк назидава Божия народ.
"А който пророкува, той говори на човеци за назидание,
за увещание и за утеха...
който пророкува, назидава църквата" (1Кор. 14:3, 4).
И така, Божите люде биват назидавани от пророци.
Да, околните се възползват, но пророците идват от Божия народ.
Пророците никога не са призовавани извън границите на Божия народ.
Никога.
Йеремия, Исая и всички останали не са извикани изсред сирийците.
Те винаги идват от Божия народ и трябва да го назидават.
Всеки Дик, Том и Хари, които се изправят и кажат,
че имат видение от Бога, нека го потвърдят.
Ако един хиндуист каже, че има видение от Бога, дали това е библейско?
Не, не е библейско!
Истинският пророк издига Христос като Божи Син.
Да се върнем обаче на предишната точка.
Възможно ли е Бог да води хиндуиста чрез Духа Си?
Абсолютно!
Но това не го прави пророк.
"Ако някой изповяда, че Исус е Божият Син,
Бог пребъдва в него и той в Бога" (1Йоаново 4:15).
Истинският пророк е насочен към Христос,
той е месиански настроен и казва, че Исус е Божи Син.
"И като почна от Моисей и от всички пророци, им тълкуваше
писаното за Него във всичките Писания" (Лука 24:27).
И какво цитира?
Цитира от пророците.
Доказва им, че пророците са предсказали идването на Христос.
Истинският пророк е съсредоточен в Христос
Изповядва, че Исус е Божи Син и че Бог обитава в Него и Той в Бога.
Това е много важно.
Ако някой дойде и каже, че Майтрея е избраният
или е следващият Буда, дали това е в хармония с Писанието?
Не! Лука 24:27. Това е следващият критерий.
5. Истинският пророк говори с власт.
"Защото ги поучаваше като Един, Който има власт,
а не като техните книжници" (Матей 7:29).
Има сила в думите на пророка.
Не просто някаква размита сълзлива материя.
6. Истинският пророк дава добри плодове.
"И така, по плодовете им ще ги познаете" (Матей 7:20).
По плодовете им ще ги познаете.
А сега вече става интересно.
Истинският пророк има ясни физични проявления, когато е във видение.
Точно това не е позволено на Сатана да фалшифицира.
Наистина интересно.
Да прочетем текста.
Интересното е, че дяволът не харесва тези текстове
и се е опитал да ги промени или елиминира.
Когато четем различни библии и преводи, виждаме колко е лукав.
Първият критерий е, че когато пророкът е във видение,
очите му са отворени.
Остават отворени през време на видението.
"Каза онзи, който чу Божиите думи,
който видя видението от Всесилния, който падна..."
(преводът Кинг Джеймс поставя в курсив думите "в изстъпление", )
тъй като ги няма в оригинала.
Ако отворите превода Кинг Джеймс, ще видите, че са написани в курсив.
Това означава, че ги няма в оригинала.
Да ги прочетем така, както би трябвало да са записани.
"Каза онзи, който чу Божиите думи,
който видя видението от Всесилния, който падна,
но очите му бяха отворени" (Числа 24:4).
Не лош превод с изключение на тези допълнени думи.
Да го прочетем в превода NKJV,
който предава по чудесен начин текста от оригинала.
"Говори оня, който чува думите Божии,
който съзира видението на Всемогъщия;
който пада с отворени очи."
Това е оригиналният библейски превод.
KJV и NKJV са доста добри.
Да проверим Новия международен превод (NIV).
"Думите на онзи, който чува Божиите думи;
който вижда видението на Всемогъщия;
който пада по лицето и чиито очи са отворени."
Става по-хлъзгаво.
Да имаш "отворени" очи може да е метафора.
Може да означава, че започвам да разбирам нещо.
Ако чета NKJV, става въпрос за физическо състояние.
Следователно новият превод е малко странен.
Библията на "Добрата вест" също го предава по този начин.
В някои преводи от "Добрата вест"
и особено в германските и други чуждестранни преводи се казва:
"Словата на един, който чува Божиите думи;
който вижда видение от Всемогъщия;
който пада по лице със затворени очи!"
Да, много интересно.
Точно обратното на написаното в Кинг Джеймс и NKJV.
Да вземем критерия от оригинала и да кажем,
че истинският пророк пада на земята и очите му са отворени.
Като се каже "отворени", значи се има предвид, че са отворени,
т.е. широко отворени.
Има и втори критерий.
Истинският пророк първо пада
(видяхме, че наистина пада) и няма сила.
Получава сила, но няма дишане, дори когато говори,
докато е във видение.
Само Бог може да го направи,
защото дъхът е индикация за живот,
а Бог, Който дава живота, не е зависим от дишането.
Да го прочетем: Даниил 10:7.
"Само аз, Даниил, видях видението..."
Даниил влиза във видение.
"... не остана сила в мене."
Виждате, няма сила.
Спомняте си предишният текст казва, че пада на земята.
"... не остана сила в мене... и останах безсилен...
и като слушах гласа на думите му, аз паднах на лицето си
в несвяст, с лицето си към земята...
... и не остана дъх в мен.
Тогава пак се допря до мене нещо като човешки образ и ме подкрепи."
Въпрос: Когато Бог те укрепва, колко силен ставаш?
Колкото трябва да бъдеш.
Колко силен е бил Самсон, когато Бог му давал сила?
Могъл да хване лъв и да го разкъса.
Знаете ли колко сила е необходима?
Могъл да срути здание, като бутне колоните.
Могъл да вдигне портата, вградена в стената,
да изкачи хълма и оттам да я хвърли.
Доста силен, нали?
Толкова силен, колкото сила му е необходима.
Това са физическите параметри, които откриваме в Даниил 10-7-18.
Някои от новите преводи, особено съкратените преводи,
махат цялата глава, просто не им е нужна, много ги обърква.
Даниил 10:16: "В този момент един, подобен на човешки син,
се допря до устните ми. Тогава отворих устата си и говорих,
като казах на онзи, който стоеше пред мене:
Господарю мой, от видението болките ми се върнаха
и не остана сила в мене."
Дали Даниил говори?
Да, той говори.
"Защото как може слугата на този мой господар да говори с този мой господар?"
Въпрос.
Понеже веднага не остана никаква сила в мен, а и дъх не ми остана (Дан. 10:17).
Как говори той - с дъх или без дъх?
Говори без дъх.
Изключителни критерии.
Да прочетем Дан. 10:17 в NKJV.
"...защото у мене няма сила и дишането спря в мене" (правосл. пр)
Това се казва в текста.
Какво прави Новият международен превод (NIV) с този текст?
"Силата ми си отиде и аз дишам трудно."
Това не е истина.
Това е лъжа!
Ще откриете, че 186 стиха са махнати от NIV.
Ще откриете, че много стихове са останали наполовина.
Ще видите и някои очевидни изкривявания като това тук.
Той трудно дишал?!? Не се казва така в оригинала:
"...дишането спря в мене" (Даниил10:17).
Ето го обобщението:
Когато влезе във видение, истинският пророк пада от слабост.
Това библейско ли е?
Прочетохме всички тези текстове.
2. Бива издигнат и укрепван от Бога.
Това библейско ли е?
3. Очите му са отворени по време на видение.
Това така ли е?
4. Не диша по време на видението, но може да говори.
Тези са физическите критерии.
Ако разгледате всички критерии, на които трябва да отговаря пророкът,
плюс всички физически критерии,
ще видите, че е доста трудно да бъдеш лъжепророк...
стига да познаваш критериите.
"Затова казва: Като се възкачи нависоко, плени плен
и даде дарове на човеците" (Еф. 4:8).
Господ дава пророческия дар.
Когато Христос се възнася, всички дарове биват дадени.
На някои един, на друг – втори.
Защо Исус дава даровете, след като се възнася?
Да стабилизира църквата Си.
"И Той даде едни да бъдат апостоли, други пророци,
други пък благовестители, а други пастири и учители" (Еф. 4:11).
Защо?
"С цел да се усъвършенстват светиите,
за делото на служението,
за съзиждането на Христовото тяло" (Еф. 4:12).
Изключително важно!
Не тоя или оня привърженик на Ню ейдж,
който каже, че е получил видения от Бога, може да бъде пророк.
Всъщност той е лъжепророк.
На колко критерии не отговаря?
На всички.
Той трябва да излезе от църквата,
а църквата трябва да е християнска,
защото трябва да възвеличи Христос.
Съществуват толкова много критерии за изпитване на пророците,
тъй като дори в средите на християнството
се издигат лъжепророци, които водят мнозина в заблуда.
Библията казва, че дори избраните могат да бъдат измамени.
Не е ли така?
Трябва да знаем какво всъщност става.
Бог не действа отделно от Своето тяло, църквата.
Еф. 4:13: "Докато всички достигнем в единство на вярата..."
Значи пророкът и дарбите трябва да ни помогнат
да намерим единство във вярата,
а това единство може да се основава единствено на Словото.
Да прибягнат при закона и свидетелството
и ако не говорят според това слово, в тях няма светлина.
Така ли е?
Ако някой се изправи и каже: Показано ми беше,
че не трябва да пазим всичките 10 заповеди
и можем да променим една от тях, дали е пророк или лъжепророк?
Трябва да е лъжепророк!
Не отговаря на критериите.
Или ако пророкът просто не спазва критериите,
по каквато и да причина, дори да е от невежество,
възниква друг проблем, нали!
"Докато всички достигнем в единство на вярата
и на познаването на Божия Син, в пълнолетно мъжество,
в мярката на ръста на Христовата пълнота" (Еф. 4:13).
Това е причината да има пророци.
"И Бог е поставил някои в църквата да бъдат: първо апостоли,
второ пророци, трето учители, други да правят чудеса,
някои имат изцелителни дарби, други с дарби на подпомагане,
на управляване, на говорене разни езици" (1Кор. 12:28).
"Всички апостоли ли са? Всички пророци ли са?"
Дали всички са това или онова?
Не, разбира се, че не са.
В църквата има много дарби: 1Коринтяни 12:28.
Всяка дарба има определена цел - да назидава Божия народ.
Ефесяни 4:14: "За да не бъдем вече деца, блъскани и завличани
от всеки вятър на учение, чрез човешката заблуда,
в лукавство, по измамни хитрости."
Трябва ли да познаваме доктрините,
за да правим разлика между истина и заблуда?
Разбира се!
Църква без доктрина има една-единствена възможност:
Да се движи без котва към погибел.
Ако нямате доктрина, не знаете накъде да вървите.
Не знаете накъде да вървите.
"Към края на втори век повечето църкви приемат нова форма
и първоначалната простота изчезва,
когато старите апостоли отиват в гроба" (Църковно изследване, с. 51).
Имало ли е пророци в ранната Божия църква2
Разбира се.
Имало ги е в ранната християнска църква.
И то много.
Дъщерите на Филип, други пророци, които пророкували в Господнето име.
Повечето апостоли били пророци, в смисъл, че са получавали видения.
Павел получавал видения.
Мнозина утвърждавали църквата
и Бог използвал пророци по мощен начин в началото на делото Си.
"И, ето, в този рог имаше очи като човешки очи и уста,
които говореха надменно" (Даниил 7:8).
Антихристката сила се издига след началото на християнската църква.
Във "Векове на християнство: Кратка история" се казва:
"Новите християни, поне що се отнася до мислене и обичаи,
си оставали същите езичници..."
Езичеството навлязло в църквата,
Божият закон бил пренебрегнат.
Навлизането им в църквите не премахнало езичеството.
Напротив, множествата кръстени езичници
довели до разводняване на моралните устои
на организираното християнство, докато то станало безсилно."
Това е исторически факт.
Възниква въпросът: Ако е станало така,
могъл ли е Бог да предава вести чрез пророци при тази ситуация?
Да или не?
Ако вече не знаят кое е право и кое погрешно
и ако не спазват Божиите заповеди,
могат ли да изпълнят критерия "При закона"
Или както Исая пише: "Вече няма закон,
пророците не получават видения от Господа."
И така, пророчествата изчезнали.
Тази антихристка сила "ще изтощава светиите на Всевишния
и ще замисли да промени времена и закони."
Божият закон щял да бъде променен (Дан. 7:25).
"Където няма пророческо видение, народът се разюздва,
а който пази закона, е блажен" (Притчи 29:18).
Виждате го, нали.
Няма видения, няма ясни критерии, хората биват мамени.
Така се прекъсва връзката.
Няма вече закон.
"Законът го няма; и пророците й не получават видение от Господа" (Пл. Йеремия 2:9).
Това означава ли, че Бог не може да използва хора
и да ги води към Своята светлина?
Разбира се, че може.
И го е правил.
Погледнете великите реформатори Мартин Лутър, Уесли,
Тиндейл, Ян Хус и всички останал.
Той ги насочил обратно към Библията.
Водел ги чрез Духа Си, но дали те са били пророци,
дали са получавали видения от Бога като пророци,
след което да се изправят и да кажат: Господ казва, че е така!
Не, нито един от тях не е бил пророк.
Те не са получавали видения.
"И след това (след този период, в края на времето)
ще излея Духа Си на всяка твар; и синовете ви и дъщерите ви ще пророкуват..."
Това означава, че ще проповядват евангелието.
"... юношите ви ще виждат видения."
И дъщерите ви ще имат сънища и видения.
Бог може да работи чрез отделни хора, да ги води и да излива Духа Си.
Хората могат да имат сънища, но това все още не ги прави пророци,
които получават определени видения за назидание на Божия народ.
Пророкът трябва да изпълни всички критерии.
Откр. 12:17: "Тогава змеят се разяри против жената (църквата)
и отиде да воюва против останалите от нейното потомство,
които пазят Божиите заповеди и свидетелството за Исус."
Ако някога остатъкът отново бъде в хармония с Божия закон,
ще може ли отново да получава видения?
Да или не?
Да, критериите са изпълнени, но пророкът пак трябва да бъде изпитван,
за да се види дали е от Бога, нали така?
Този последен остатък пази Божиите заповеди
и има свидетелството за Исус.
Вчера ги идентифицирахме в лекцията.
Кое е свидетелството?
Спомняте си, Йоан е във видение.
Ангелът идва и му дава обяснение,
той пада в нозете му и ангелът заявява:
"Недей; аз съм служител заедно с теб и братята ти,
които имат свидетелството за Исус."
Тогава се дава и дефиницията:
"Поклони се на Бога;
защото свидетелството за Исус е духът на пророчеството" (Откр. 19:10).
Този пророчески дар, духът на пророчеството,
трябва ли да е възстановен за остатъка?
Да или не?
Да, трябва да е възстановен.
Следователно остатъкът трябва отново да притежава
пророческата дарба, заедно с всички останали дарби.
Пророческата дарба обаче трябва да е възстановена в остатъка.
Този остатък идва след периода на гонения от 1260 дни.
Значи тази дарба трябва да е възстановена след 1798 г.
Библията предсказва, че дарбата на пророчеството
ще бъде възстановена в Божията църква в последните дни.
С други думи, църквата от последните дни,
която спазва Божиите заповеди и се държи за свидетелството за Исус,
също трябва да притежава пророческата дарба подобно на древния Израел.
Когато Израел отстъпвал, Бог ги оставял без тази дарба за дълго време.
Законът и пророците трябва да са в хармония.
Следователно трябва да съществува пророческата дарба.
В 1Кор. 1:6, 7 се казва:
"...както се утвърди във вас свидетелството Христово;"
А ние знаем, че то е това, което е било разкрито от пророците.
"... така че вие не оставате назад в никоя дарба,
като чакате явяването на нашия Господ Исус Христос."
Тези, които очакват идването на Господ Исус Христос в края на времето
и пазят Божиите заповеди, ще имат ли недостиг на която и да е дарба?
Не, "вие не оставате назад в никоя дарба".
Това включва ли пророческата дарба?
Да!
Следователно Божият остатък трябва да има пророческата дарба.
Толкова е просто, трябва да я притежават.
Божията църква на последните дни ще спазва Неговите заповеди
и ще притежава пророческата дарба.
Това е библейско.
Ние все пак трябва да изпитваме пророците,
тъй като лъжепророци са възниквали дори в Израел.
Така ли е?
Имало ги е много.
Трябва да знаем дали нещо е истина или не.
Йоил 2:28, 31 ни казва какви ще бъдат събитията,
водещи до окончателното възстановяване на пълното евангелие.
"Слънцето ще се превърне в тъмнина и луната - в кръв,
преди да дойде великият и страшен ден Господен."
Вчера разгледахме тези критерии.
"Небесните звезди паднаха на земята, както смокиново дърво,
разклащано от силен вятър, хвърля неузрелите си смокини" (Откр. 6:13).
Разгледахме тези критерии във вчерашната лекция.
Говорихме за Уилям Милър, който изследвал пророчествата
и се опитал да направи така, че Библията да тълкува Библията.
Той не е бил пророк и не получавал никакви видения.
Върнал се към Библията и изучаването на Писанието станало
жизнено важно за хората, които очаквали идването на Господа.
Имало голямо разочарование, Господ не дошъл,
но какво направили останалите?
Върнали се към Писанията и какво открили?
Открили вестта за светилището, очистването на светилището,
открили и Божия закон.
Страхотно!
Преоткрили съботата.
Бил утвърден законът.
Станало ли възможно отново да се получават видения от Господа
и да се изпълнят всички критерии?
Да.
По същото време пророците се появявали като гъби.
Кой от кой по-лоши!
Хората наблюдавали всички тези пророци и си казвали:
Къде в цялата тази бъркотия е истината?
И вместо да изпитат пророците, мнозина игнорирали всяко пророчество.
Дяволът знаел от Писанието приблизително кога ще се появи пророк.
Ето ги всички тези пророци на Ню ейдж.
Ето ги Басант и Блавацка, пророкуващи в името на Словото,
но нито една дума от техните пророчества не е била в хармония
със закона и свидетелството.
Напротив, били са в хармония с ученията на Луцифер,
защото те поставяли Луцифер на трона.
В същия период идва Джоана Сауткот,
която твърдяла, че е майка на Христос.
Дори й направили аутопсия, за да проверят дали е бременна с него.
Ръсел предсказвал събитията от милениума, но бил масон от 33-а степен.
Той е основател на Свидетелите на Йехова.
Тези хора твърдели, че имат пророческа дарба.
Джоузеф Смит имал откровение от небето,
черепът му бил отворен и вътре влязла нова доктрина.
Това била книгата на Мормон.
Нова доктрина?
Нали Библията казва, че ако не говорят според закона
и свидетелството, в тях няма светлина.
Ето го и мормонския лидер Бригам Янг, който продължил делото.
И двамата били масони от 33-а степен, получаващи видения.
Но не от Бога, защото не са в хармония с Божието слово.
Джоузеф Смит получава златните плочи от ангел Морони.
Много е съмнително дали е ангел Морони,
аз си мисля, че ангелът е Луцифер, който станал Сатана.
Мормонският храм в Солт Лейк Сити и всички големи сгради
са построени по нареждане на гласа на пророци,
които лесно могат да бъдат проверени в Библията
и да се види, че не са библейски.
Хората разчитат днес на Нострадамус и други подобни.
Когато отворите интернет страниците, намирате как се възхищават
и примират по този човек, който получавал виденията си чрез наркотици.
Той приемал наркотици, но дали това е в хармония с Божиите наредби?
Не!
Дали той е пророк от Бога?
А какви са направените от него пророчества?
Всички те са луцифериански и нито едно не идва от Бога.
Те са в хармония с гностицизма.
Възхваляват лъжливия Христос, но не и истинския Христос.
Всички те отричат, че Христос е дошъл в плът,
за да плати пълната цена за теб и мен.
Те са лъжепророци, игнорирайте ги.
Гностицизмът замества Исус Христос с Озирис
и го поставя на едно ниво с всички останали.
Това е религия на поклонение пред слънцето.
Ето ги техните йероглифи и символи на слънцето.
Ето го и Едгар Кейс, лечител и пророк.
Докторът, който се молел и извършвал големи чудеса.
Нищо от това, което вършел, не било в съгласие със закона и пророците.
Самият папа Пий Х твърди, че е получавал видения от Бога.
Със сигурност не е бил в съгласие със закона и пророците,
защото те са променили закона и са изопачили пророците.
Не е ли така?
Възниква огромно множество пророци.
Този човек тук, Алистър Краули, също е получавал видения,
но те не са били от Бога.
Един от най-порочните хора, които някога са живели.
Ще бъдете под натиск да следвате неговите чудатости.
Пророк, поет и магьосник, макар че Библията го забранява.
Магьосничество.
Още съвременни пророци.
Мария Деви Христос, съвременна руска Месия.
Джим Джоунс, фалшивият Месия,
който се занимавал и с масонски ритуали, но нещата се объркали.
Приблизително в 1840-те имало много фалшиви пророци.
Но имало и адвентни вярващи, които вярвали, че Христос ще дойде.
Когато не дошъл, те били дълбоко разочаровани
и започнали да изучават Писанията.
Библията казва, че тези, които изучават Словото и му вярват
и очакват идването на Господа и спазват Божието Слово,
няма да им липсва никоя дарба, включително и пророческата.
По онова време един млад чернокож на име Уилям Фой
получил видение, но се уплашил да го разкаже
поради робството в САЩ и това,
че идеята за чернокож по онова време би била компрометирана,
особено що се отнася до общуването му с околните.
Той се уплашил и отказал да разкаже видението,
но след време потвърдил, че е получил такова видение.
След време човек на име Хейсън Фос получил видения,
обясняващи някои въпроси, свързани с идването на Христос.
Той също се отдръпнал
и заявил, че не желае да разгласява тези видения.
Бог му казал, че ако човек като него, заможен и с познания,
не желае да го направи, ще избере най-слабия от слабите.
Жена на име Елън Г. Уайт, родена през 1827 г. в Мейн,
починала през 1915 г. в Калифорния,
получила видения, докато все още била младо момиче.
В Писмо 2 от 1847 г. тя пише: "След като имах видение и ми даде светлина,
Бог ми заръча да я предам, но аз се отдръпнах.
Бях млада и смятах, че няма да я приемат от мене."
След време представила видението, била все още младо момиче,
Хейсън Фос бил там, когато тя говорила за видението,
"Господ ми даде вест, която да предам на народа Му,
но отказах, след като разбрах за последиците."
Това й казва Хейсън Фос.
Отива при нея и й казва: "Аз получих това видение, но отказах да го разкажа."
"Чух те да говориш снощи и съм убеден, че виденията ми бяха отнети
и бяха дадени на тебе. Не отказвай да се подчиниш на Бога.
Това ще бъде за погибел на душата ти.
Аз съм погинал човек, ти си избрана от Бога:
Бъди вярна в работата си и короната,
която аз можех да имам, ще получиш ти" (Елън Г. Уайт, Писмо 37, 1890г.)
Ето едно младо момиче, което още на 9 години получила
ужасна рана на челото, когато съученичка я ударила с камък.
Лицето й било смазано.
Била на косъм от смъртта за много месеци.
Когато се възстановила, не могла да се върне на училище.
Имала само три години в училище, и то незавършени.
След време не могла да пише, защото дясната й ръка била парализирана.
Не успяла да продължи образованието си.
Като момиче била доста слаба и никога не успяла да се възстанови.
Ето една снимка, която не е ретуширана.
Можете да видите, че дори в зрели години едното й око
било по-ниско от другото поради ужасното нараняване.
По това време тя публично съобщавала какво е видяла
на палаткови събрания пред хиляди хора.
Тя също получавала видения в такава обстановка.
Не в някаква малка скрита стаичка, а понякога публично
пред хиляди свидетели получавала видения.
Провъзгласила, че проповядваната от Милър вест
е била необходимата вест за нашето време.
Великите истини за светилището били открити.
Изучаването на Библията довело до откриване на древните истини.
Самата тя нямала възможност да се намесва в тези библейски проучвания.
Била само едно младо момиче
без никакви познания и без училищно образование.
Другите, които изучавали Библията, откривали велики истини.
Когато не могли да продължат напред, тя получавала видение.
Истината за светилището и неговия символизъм била открита,
както и очистването на светилището.
Учение след учение се разкривали, но основани на Словото и на пророците.
Откр. 12:17: "Тогава змеят се разяри против жената (църквата)
и отиде да воюва против останалите от нейното потомство..."
Ето че дяволът не е много доволен от всичко това.
"... които пазят Божиите заповеди и свидетелството за Исус..."
Дяволът ненавижда истината, защото истината може да доведе до спасение.
Жената в бяло, Божията църква, след 1260 дни гонение,
ще бъде остатък, който отново ще изпълни критериите
и ще спазва Божиите заповеди.
Няма да им липсва нито една дарба, включително пророческата.
Поклонете се на Бога, "защото свидетелството за Исус е духът на пророчеството".
"... така че вие не оставате назад в никоя дарба,
като чакате явяването на нашия Господ Исус Христос" (1Кор. 1:7).
Възниква въпросът:
Откъде да знам, че нейните видения са били истински?
Откъде да знам дали не е била лъжепророк?
Не бих искал да съм воден от лъжепророк?
Библията казва, че в края на времето ще възникне пророк
и че всичко казано трябва да е според критериите за пророк.
По онова време обаче имало голямо разнообразие от пророци.
Откъде да знаем, кой е истински и кой е лъжепророк.
Не искам да следвам лъжепророк.
2Петрово 1:19-21: "И така, ние държим пророческото слово
още по-твърдо и вие добре правите, че внимавате на него
като на светило, което свети в тъмно място,
докато се зазори и зорницата изгрее в сърцата ви.
И това да знаете преди всичко, че никое пророчество
в Писанието не е собствено обяснение;
защото никога не е идвало пророчество по човешка воля,
а святите човеци са говорили от Бога, движени от Святия Дух."
Ако искаме да имаме успех, трябва да изпитваме пророците.
Съвсем просто е да вземем всяко нещо, което се казва,
и да го проверим според критериите.
Но тя е жена.
И не е част от Библията.
Това библейско ли е?
1. Не всички пророци са допринесли за написването на Библията.
2. Бог е използвал не само мъже, но и жени за пророци.
Примерите в Стария завет включват Натан и Гад.
Те никога не са допринасяли за Писанията. 2Царе 7:2; 1Царе 22:5
Сред пророчиците са Мириам (Изход 15:20).
Олда (4Царе 22:14).
Девора (Съдии 4:4).
Техните пророчества не са в канона.
Имало е пророци - дъщерите на Филип, например.
Примери за новозаветни пророци и пророчици, които се в канона:
Симеон, Анна, Ахав, Варнава, четирите дъщери на Филип.
Всички те били пророци.
Трябвало да ги проверяват според критериите,
както и днес би трябвало да се проверява всеки пророк.
Важният въпрос, който трябва да си зададем за Елън Хармън,
станала Елън Уайт, е дали е изпълнила библейските критерии.
Дали е лъжепророк или фалшив пророк.
Какъв е случаят?
Ръкопис 88а от 1900 г.:
Господ каза: "Напиши това, което ще ти покажа",
и аз започнах това дело, когато бях още много млада.
Ръката ми беше слаба и трепереща поради немощите,
но стана твърда, веднага след като взех перото в ръка,
и още от тези първи писания аз мога да пиша."
Тук няма автоматично писане или диктуване.
"Напиши нещата, които ще ти покажа."
Господ й дава видение и тя го записва.
Така се е правило и в библейски времена.
Няма някакви вътрешна диктовка или автоматично писане.
Така са действали библейските пророци.
Тук всичко е в хармония.
Бог я възстановява физически, за да може да го прави.
Тя издига ли Божието слово и Божия закон?
Много важен критерий.
Да прибягнат до закона и свидетелството.
Ако не говорят според това слово...
Дали Библията е единственият критерий за вяра?
Един пророк не трябва да замества Божието слово.
Ако го прави, значи не е пророк.
Божието слово е единственото верую, по което да се ръководим.
Каквото и да каже пророкът, трябва да е в хармония с Божието слово.
Пророкът може да направлява стъпките на човека в рамките на Словото.
Да видим какво казва в "Избрани вести", том 2:
"Свещените писания трябва да бъдат приемани
като авторитетно, непогрешимо откровение на Неговата воля.
Те са мерило за характер, откривател на доктрини
и тест за духовно преживяване."
Съвсем ясно.
Библията, това е критерият.
"Избрани вести", том 1, стр. 18:
"Придържайте се към Библията дословно..."
Тоест, не прибавяйте и не отнемайте нищо.
"Спрете с критиките си относно неговата достоверност
и се подчинете на Словото и така нито един от вас няма да бъде погубен."
Сочи ли към Библията?
Да, прави го.
"Библията и единствено Библията трябва да бъде нашето верую,
единствената спойка... Божието слово е непогрешимо...
Издигнете знамето, на което е изобразена Библията,
нашето мерило за вяра и обучение."
Дали някога е казала: Следвайте мене и забравете Библията?
Дали някога е заявила: Приемете нещо друго освен Библията,
например самата мене и ме направете по-важна от Библията?
Не!
Тя казва: Ние имаме едно верую и то е Библията и само Библията.
Това е същността.
"Свидетелства", том 5, стр. 665: "Господ възнамерява да ви предупреждава,
да ви изобличава и съветва чрез дадените свидетелства..."
Това библейско ли е?
Прочетохме ли го вече в Библията?
Това ли е целта на пророка?
Да!
"... и да вложи в умовете ви значимостта на истината от словото Му.
Писмените свидетелства не са предназначени да дават нова светлина,
но да вложат в съвсем отчетливо в сърцата истините
на вече разкритото откровение."
Аха!
Значи не е култ, тъй като по дефиниция
привържениците на култа вярват в нещо друго освен Писанието.
Тук ясно се казва, че разкритата истина трябва да е от Писанието.
Така ли е?
Да!
Умовете ви трябва да бъдат оживотворени
от значимостта на истината от Словото.
"Писмените свидетелства не са предназначени да дават нова светлина,
но да вложат в съвсем отчетливо в сърцата истините
на вече разкритото откровение.
Задълженията на човека към Бога и към ближните
са посочени ясно в Божието слово,
но малцина от вас са послушни на дадената светлина."
Звучи логично.
"Не се дава допълнителна истина..."
Това е много важно, няма нова истина.
"Но чрез свидетелствата Бог е направил по-достъпни
разкритите вече велики истини и по избран от Него начин
ги е представил на хората, за да ги разбуди и да ги вложи
в умовете им, за да не остане никой без извинение."
Пророкът заявява: "Това казва Божието слово,
подчинявайте се на Божието слово."
Показва, че то е единственото сигурно мерило
и го прави по-достъпно, за да може всеки да го разбере.
В "Сборник ръкописи", 15 пише: "Тогава им представяйте пророчествата;
показвайте им чистотата и задължителния характер на Божия закон."
Да прибягнат към закона и свидетелството.
"Нито една точка или йота от този закон ще загуби силата си,
но ще продължи да бъде задължителен за всяка душа до края на времето."
"Не могат ли хората да видят, че омаловажаването на Божия закон
означава да се обезславя Христос? Защо дойде на този свят,
за да страда и умре, ако законът не е задължителен за хората?"
Говори ли тази личност съгласно закона и свидетелството?
Според написаното в Библията и според Божия закон?
Да, прави го.
Евангелизъм, с. 118: "Призовани да изобличат човека на греха.
Точно във времето, в което живеем, Господ е призовал людете Си
и им е дал вест, която да носят.
Призовал ги е да изобличават безчестието на човека на греха,
който е направил неделния закон една определена сила;
който е замислил да промени времена и закони и да потиска Божия народ,
стоящ твърдо в почитането на Господа, като спазва
единствената истинска съботата, съботата от сътворението,
като свята на Господа."
Законът и пророците са възвеличени и е необходимо
да се изобличава този, който желае да промени Божия закон.
Сбъдват ли се предсказанията й, това е следващият въпрос.
Толкова са много, че не знам къде да започна.
Земетресението в Сан Франциско, 18 април 1906 г.
Тя предупреждава хората да се махнат,
защото Господ ще изравни със земята този град.
Предсказва големите световни войни и заявява, че идват големи конфликти.
След това цитира Исая 8:9-13 ("Евангелизъм", стр. 617)
"Господ заявява чрез пророк Исая:
Съюзни станете, народи, и ще бъдете строшени."
Аха!
Значи ако създавате съюзи, клубове, ще бъдете строшени.
Това е библейско.
"И чуйте, всички които сте в краищата на земята:
Опашете се, и ще бъдете строшени."
Когато се съединят, народите ще бъдат строшени.
"Опашете се, и ще бъдете строшени.
Кройте план, но той ще се осуети; говорете дума,
но тя няма да стане, защото Бог е с нас."
Тези народи и съюзи се събират и го казват:
"Защото така ми говори Господ, като ръката Му ме сграбчи,
като ме научи да не ходя в пътя на този народ и каза:
Да не речете: Съюз..."
Какво е съюз? Събиране.
Те се събират, за да направят конспирация.
"... на всичко което тези люде ще рекат: Съюз;
и да не се боите от това, от което се те боят, и да се не ужасявате.
Господа на Силите, него осветете;
И той да ви е страх, и той да ви е трепет" (Исая 8:9-13).
Тя прилага тези думи за времето, в което живеем.
Спомнете си, че тази жена е живяла преди доста време.
През около 1844 г. е кулминационната точка.
"Евангелизъм", стр. 618: "Има хора, които питат
дали е правилно за християните да принадлежат на франкмасоните."
Тя не е знаела нищо за тях освен факта че са формирани наскоро.
"... и други тайни общества. Нека всички да размислят
за току-що цитираните текстове. Ако въобще сме християни,
трябва да сме християни навсякъде и да се приемаме напътствието,
което ни се дава, за да ни направи християни
съгласно стандарта на Божието слово."
Тя посочва и заявява: "Ето, тук ще има проблем
с тайните общества и франкмасоните.
Те не са в хармония с Бога и светът сформира съюз."
"Сборник ръкописи", 14: "Тази ужасна картина, обрисувана от Йоан,
за да покаже колко мащабно земните сили ще се отдадат на злото,
би трябвало да разкрие на тези, които са приели истината,
колко опасно е да свързват с тайни общества
или да се съединяват по какъвто и да е начин с онези,
които не спазват Божиите заповеди."
Страхотно!
За да знам какво се случва, трябва да се вслушам
и да се запитам къде е мястото на всичко това.
Кого да изследвам, къде е врагът?
Тя ги споменава по име.
Говори за тайни общества и спомена франкмасоните по име.
Тук ще намерим повече за написаното в Откровение.
Разисквахме ли го по време на нашите събрания?
Беше ли логично?
Как да разбера накъде да гледам?
Нямаше да знам къде да търся, ако не бях прочел това.
Да прочетем още:
Писано е преди 150 години, "Сборник ръкописи" 14:
"По света ще бъдат създадени гигантски монополи.
Хората ще се обвързват със съюзи, които ще ги поставят в редиците на неприятеля.
Неколцина ще се съюзят, за да завземат всички средства в определени видове бизнес.
Ще бъдат създадени трейдюниони и тези, които откажат
да се присъединят към тях, ще бъдат в голяма опасност."
Взривоопасен материал.
Съгласни ли сте?
Гигантски монополи... мегамърджъри.
Кога започват да се сформират?
Съвсем наскоро, през последното десетилетие.
Тя казва, че малко преди края ще се случи точно това.
Ще бъдат създадени гигантски монополи и трейдюниони.
Ако подобно на мене сте били в конфликт с трейдюнион, знаете какво означава това.
Чудо е, че съм жив.
И това е благодарение единствено на Господа.
Бях почти смазан от тях.
"Ще бъдат създадени трейдюниони и тези, които откажат
да се присъединят към тях, ще бъдат в голяма опасност."
Погледнете към света на бизнеса и ще видите, че е точно така.
Писмо200,1903 г.: Трейдюнионите ще бъдат едно от средствата за
нанасяне на земята на такова време на скръб,
каквото не е имало от създаването на света."
Били ли сте в страна, където треюнионите са обезумявали?
Аз съм бил.
Демонстрират и разбиват всички витрини,
слагат горящи гуми около вратовете на хората и ги изгарят живи.
Ужасяващо. Носещо смърт.
Тя предсказва, че ще се случи и аз не съм удивен.
Ще дойде във вашата страна, и то скоро.
Вече дори е дошло, в известен смисъл.
Още един цитат:
"При разкриване на праведните Си съдби Бог ще сломи всички съдружия.
Когато съдът се открие и книгите се отворят,
ще се разкрие антхристовата същност на целия съюз.
Онези, които решат да се свържат с тайните общества,
отдават почит на идоли, които са толкова безчувствени
и безсилни да благославят и спасяват душата,
колкото са хиндуистките божества"
Написано е много преди да се случи всичко това.
Още един цитат, "Избрани вести", т. 2:
"Стоящите под окървавеното знаме на Княз Емануил
не могат да бъдат свързани с франмасоните
или с която и да е тайна организация. Печатът на живия Бог
няма да бъде поставен върху нито една личност,
която поддържа подобна връзка, след като светлината на истината
е озарила пътя й. Христос не се е разделил
и християните не могат да служат на Бога и на мамона.
Господ казва: Затова, излезте изсред тях и се отделете
и не се допирайте до нечисто и: Аз ще ви приема,
и ще ви бъда Отец, и вие ще Ми бъдете синове и дъщери,
казва всемогъщият Господ."
Това е, което имах. Нямах на разположение нищо друго.
Знаех, че съюзите и франмасонството ще бъдат включени.
Няма представа защо.
Започнах да изучавам, да изучавам и да се ровя.
Колкото повече се ровех, толкова по-ясно ми ставаше.
Накрая имах толкова много информация, че не знаех какво да правя с нея.
Защо?
Защото бях насочен в правилната посока.
Потърси тук, потърси там...
Не слушах десетки хиляди други гласове,
които ми казваха да гледам към евреите, защото те са отговорни,
или да гледам към онези, защото те са отговорни.
Не, не, човекът на греха и тези организации.
Още един текст: "Свидетелства към проповедници", стр. 119.
"На безкрайно голяма цена Бог е дал на всеки човек
възможността да узнае това, което да го направи мъдър за спасение.
С какво желание ангелите наблюдават, за да видят
кой ще се възползва от тази възможност!
Когато една вест бъде представена на Божиите люде,
те не бива да се надигат в опозиция.
Трябва да отидат при Библията, да я сравнят със закона и свидетелството
и ако не издържи изпита, това означава, че не е истина.
Бог иска умовете ни да се развиват.
Той желае да ни дари с благодатта Си.
Можем всеки ден да имаме празник с добрите дарове,
тъй като Бог може да отвори цялата небесна съкровищница за нас."
Не безмозъчно следване на даден човек.
Тя казва: "Проверете го в Библията, изпитайте го!
Отворете Библията си, за да проверите дали е така."
"Свидетелства", т. 5: "Божиите наказания са вече над земята,
както си вижда от урагани, наводнения, бури, земетресения,
опасности по суша и море. Великия Аз Съм говори на тези,
които обезсилват закона Му.
Когато Божият гняв се излее над земята, кой ще може да устои?"
Това са цитати от Библията.
"Сега е време за Божия народ да покаже, че е верен на принципите.
Когато Христовата религия е в най-голяма степен оскърбявана,
когато законът Му е най-презиран,
тогава нашата ревност трябва да е най-гореща,
а смелостта и твърдостта ни най-непоклатими.
Да защитим истината и правдата, когато повечето ни изоставят,
да се борим за Господа, когато привържениците са малцина -
това ще е нашият изпит. В такова време трябва да събираме
топлина от студенината на хората, смелост - от тяхната страхливост,
лоялност от тяхното предателство.
Народът ще бъде на страната на големия водач на бунта."
"Свидетелства", т. 5 – говори се за тази страна [САЩ].
Наближаваме времена, каквито никога преди не е имало.
Ако видим какво се е случило във вашата страна
и какво се случва по цял свят - тероризъм, ужасяващи събития
и трагедии, с които хората се сблъскват.
Хората треперят от страх и са без надежда.
Ако знаете какво точно предстои
и че Господ държи всичко под контрол, тогава имате надежда,
а другите са в безнадеждност.
Можете да събирате смелост от тяхната студенина
и да защитавате Божието слово.
Защо?
Защото знаете какво ще се случи.
Какво е написала?
Да прочетем това - LS 413:
Получава видението през 1904 г., на 15 февруари.
"Когато за последно бях в Ню Йорк, в нощно видение
бях повикана да видя издигането на етаж след етаж към небето."
Вижда във видение високи сгради.
Годината е 1904 г.
"За тези сгради се гарантираше, че са устойчиви на пожари
и са създадени да прославят техните собственици.
Издигаха се все по-високо и по-високо.
Строяха се с най-скъпи материали... Видях сцена с аларма за пожар.
Хората гледаха към високи и предполагаемо пожароустойчиви сгради и казваха:
Те са напълно безопасни. Сградите обаче бяха погълнати
от огъня сякаш бяха направени от катран.
Пожарните машини не можеха да направят нищо, за да спрат унищожението.
Пожарникарите не бяха в състояние да работят с машините."
Всичко това се е изпълнило.
В някои случаи водопроводите в Сан Франциско били повредени
и не можели да използват маркучите на пожарните.
Сградите се подпалили и това ще се повтаря във всички градове, казва тя.
"Сцена на голямо опустошение. - Миналата петъчна сутрин,
малко преди да се събудя, пред мене мина впечатляваща сцена.
Като че ли се събудих от сън, но не бях в дома си.
От прозорците виждах ужасен пожар.
Големи огнени топки падаха върху къщите
и от топките излитаха огнени стрели във всяка посока.
Невъзможно бе да се потушат огньовете.
Много места бяха унищожени. Ужасът на хората бе неописуем.
След известно време се събудих и видях, че съм у дома."
Вижда как огнени топки излизат от сградите
и от тях се изстрелват големи стрели във всички посоки.
Може ли огънят да бъде потушен?
Не!
Наричат го "неугасим огън".
Все още гореше, когато дойдох в тази страна.
Направо не е за вярване.
Друг невероятен текст. "Великата борба", стр. 589:
"Макар че се явява на хората като велик лекар,
способен да лекува всичките им болести,
той [Сатана] ще предизвиква болести и бедствия,
докато гъсто населените градове бъдат превърнат в руини и пустош..."
Посетете Африка и погледнете унищожението.
Огромни градове просто се изпразват. Спинът и болестите ги опустошават.
"Той действа дори в този момент. В нещастни случаи и бедствия
по море и суша, в големи пожари, в страхотни урагани
и ужасни градушки, в бури, наводнения, циклони, приливни вълни и земетресения,
на всяко място и под различна форма Сатана прилага своята мощ.
Той прибира узрялата жетва и следват глад и страдания.
ВКАРВА ВЪВ ВЪЗДУХА СМЪРТОНОСНА ЗАРАЗА"
Говори за замърсяване. Съветва ни да се махнем от ниските места.
Те ще бъдат изпълнени с отровни миазми и въздухът няма да е годен за дишане.
Вземете си земя на високо място.
"Тези действия на Сатана ще стават все по-чести и по-гибелни.
Унищожавани ще бъдат както хора, така и животни.
"Земята жалее и повяхва... Надменните изнемощяват.
Земята също е осквернена под жителите си,
защото престъпиха законите, не зачитаха наредбите,
нарушиха вечния завет" (Исая 24:4, 5).
Откъде да знаем в каква посока сме се запътили?
Тя получава голямото видение за здравето.
Най-удивителните видения, които въобще съм чел.
През 1864 г. Елън Уайт пише: "Тютюнът е отрова от най-измамния
и злокачествен вид, тъй като първо има възбуждащо,
а после парализиращо въздействие върху нервите.
Тя е така опасна, защото влиянието й върху тялото
е толкова бавно и отначало - почти незабележимо.
Множествата стават жертва на отровното й въздействие."
Ще си кажете: "Е, голяма работа!"
Наистина е било голяма работа.
През 1864 г. проповядвали, че тютюневият дим е лековит за всички болести
и лекарите го предписвали като лекарство за белодробните заболявания.
Тя направила точно обратното.
Казала: "Не им вярвайте, това е лъжа!"
Едва през 1957 г. комисия от учени,
формирана от Американското дружество за изследване на рака
и от Американската асоциация за сърдечни заболявания,
стига до заключението, че пушенето причинява рак на белите дробове.
Тя тръгва срещу всичко, което е било написано.
Получава голямото здравно видение.
Говори за чая и кафето и за техните съставки.
Говори за въздействието на някои животински храни,
както и за храните, които могат в най-голяма степен да предават болести.
Всичко, което четем в пресата, е достатъчно.
Страхове в хранителната верига.
Токсини в белгийски пилета пораждат нова вълна на страхове.
Здравна тревога поради пилетата.
Смъртоносни яйца в "Шпигел".
Виждате яйца в ковчег.
Какво пише Елън Уайт?
1901 г., Писмо 14: "Скоро маслото няма да бъде препоръчвано."
Изпълнило ли се е?
Разбира се!
"След известно време млякото трябва да бъде напълно отхвърлено,
тъй като болестите по животните се увеличават
съразмерно на безчестието сред хората.
Ще дойде време, когато няма да е безопасно
да се храним с мляко, сметана или масло."
Страхотно!
Откъде знаем всичко това?
Проучих всички тези изказвания. Удивителни изказвания.
Например, не комбинирайте мляко и захар, казва тя.
Това е лоша комбинация.
Задръства кръвта.
Един учен провери за шоколадова компания какви са последиците
от комбинирането на мляко и захар.
На една група дава захарния компонент,
нивото на мазнини се увеличава, нивото на захар се увеличава.
Стоят така три часа и тези нива спадат.
На друга група дава млечния компонент.
Нивото на мазнини се увеличава, нивото на захар се увеличава.
След три часа спадат.
Дава им комбинацията.
Като че ли адът се освобождава.
Не само нивата се удвояват, но остават така цели 10 часа,
без да могат да спаднат.
Комбинацията от мляко и захар кара червените кръвни телца да стоят слепени.
Захарта в тялото се съчетава с протеини,
които създават вещества, причиняващи смъртта на клетките.
Много хора умират в съня си, тъй като преди да си легнат,
те приемат съчетанието от мляко и захар.
Често с кофеин, който увеличава захарта още повече.
Тя ги изброява и казва, че са лоша комбинация.
Показва кои са добрите комбинации.
Аз съм учен.
Чел съм много от тях и съм се питал защо е така.
Казвах на студентите си, които правеха дипломните си работи:
Защо не направите експеримент, за да проверите едно или друго.
Студентите се чудеха защо трябва да го правят.
Защото искам да знам защо едно е по-лошо от друго.
А защо да е лошо?
Например, комбинацията от мляко и захар.
Всички ядат шоколад, защо да е лошо?
Казвах им: Проверете, за да видите, че е лошо?
Ако не вярвате, проверете, направете това или онова.
Те проверяват и питат: "А откъде го знаехте?"
Случваше се всеки път. Направо удивително.
Елън Уайт предсказва болестите, убиващи навред.
"Навсякъде по света ще се направят стъпки
за заместване на млякото и яйцата. Когато настъпи времето,
Господ ще ни извести да се откажем от тези храни.
Той желае всички да чувстват, че имат милостив небесен Отец,
Който ги напътства във всичко.
Господ ще даде умения за хранене и способности на народа Си
навсякъде по света, като ги учи как да използват продуктите на земята,
за да поддържат живота си" ("Диета и храна", стр. 359).
Няма фанатизъм, няма налудничаво избягване на нещо.
Спокойствие и правилният дух.
Знаете ли, че цялата индустрия за закуски произлиза от адвентната църква?
Уийт пикс, Келогс - всички тези големи компании.
Дават здравословна алтернатива в храненето.
Знаете ли, че соевото мляко е изобретено от адвентни лекари?
Също и млеката заместители.
Всички тези добри неща, които хората в наше време
смятат за даденост, произлизат от адвентистите.
"Що се отнася до млякото и захарта: Познавам хора,
които се уплашиха от здравната реформа и казаха,
че не желаят да имат нищо общо с нея,
тъй като говори против прекомерната употреба на всички тези неща."
Какво заявява?
"Промените трябва да бъдат правени внимателно
и ние трябва да действаме по-внимателно и мъдро.
Искаме да вървим по този път, който ще се понрави
на интелигентните хора в страната.
Големи количества мляко и захар, приети заедно, вредят много.
Те замърсяват тялото... Захарта задръства тялото.
Тя пречи на действието на живата машина."
Чудесни свидетелства.
"Някои могат да се опитат да обяснят този забележителен факт,
като кажат, че тя заема идеите си от другите.
Но как би могла да знае кои идеи да заеме и кои да отхвърли
при наличието на такова огромно разнообразие от теории
и здравни учения през 19 век?"
Добър въпрос.
Имаме всички тези книги - "Въздържание",
"По стъпките на великия Лекар", "Диета и храна".
Те ни показват как да живеем по по-добър начин.
Назидава ли Елън Уайт църквата?
"Казах, че не твърдя, че съм пророчица.
Не съм заставала пред хората с претенции върху тази титла,
макар че мнозина ме наричат така. Заръчано ми е казвам:
"Аз съм Божи вестител, изпратен да носи вест на укор
към грешащите и на насърчение - към кротките и смирените."
С перо и с глас трябва да разнасям дадените ми вести.
Беше ми дадено словото: "Ти си вярна да укоряваш онези,
които опетняват вярата на Божия народ.
Пиши нещата, които Аз ще ти давам, за да можеш да стоиш
като свидетел за истината до края на времето."
Тази вест, която е била написана, ще издържи до края на времето.
"Никога не съм твърдяла, че съм пророчица.
Ако другите ме наричат така, аз нямам спор с тях."
Не отрича, че е пророчица, но не се изтъква.
В действителност делото й е много повече от пророческо.
"Работата ми обхваща толкова много области,
че не мога да се нарека по друг начин освен вестител,
изпратен да занесе вест от Господа до народа Му,
и да приеме задача във всяка област, която Той посочва."
Те е била нещо повече от пророк.
Мойсей е бил нещо повече от пророк.
Йоан Кръстител е бил повече от пророк.
Дали е издигала Христос като Божи Син и наш Спасител?
Едно от най-прекрасните изказвания за Христос, които някога съм чел:
"Към изкупителя на света се отнесоха така, както ние заслужаваме,
за да се отнесат към нас така, както Той заслужаваше..."
Казва го човек, който не е ходил на училище.
Само до трети клас и нищо повече.
"Той дойде на света и взе нашите грехове върху Божествената Си душа,
за да приемем Неговата придадена правда.
Той бе осъден за нашите грехове, в които не бе участвал,
за да бъдем оправдани ние с Неговата праведност, в която нямаме участие.
Изкупителят на света предаде Себе Си за нас. Кой бе Той?...
Величието на небето, което проля кръвта Си
върху олтара на справедливостта за греховете на виновния човек.
Ние трябва да знаем каква е връзката ни с Христос и Неговата връзка с нас."
Една от най-великите книги, които някога са били писани: "Животът на Исус".
Написала е много книги върху живота на Христос.
"Пътят към Христос", "Притчи Христови",
"Мисли от планината на благословението".
Ако имах силата да пиша толкова много, бих бил на седмото небе.
Погледнете тези книги.
И всичко е писано съвсем старателно на ръка.
Без компютри, без техника.
Някои от старите ръкописи.
Дали е говорила с власт? Да!
"Той ни призовава да се държим твърдо с ръката на вярата за основните принципи,
основаващи се на безспорен авторитет" ("Сборник ръкописи", 4)
"Упътена съм да кажа на тези, които правят опити
да разрушат основата, създала ни като адвентисти от седмия ден:
Ние сме Божия народ, спазващ заповедите.
През последните 50 години сме били връхлитани от всяка фаза на ереста."
Давала ли е добри плодове?
Да, пътувала е по цял свят.
Навсякъде се основавали болници.
Образователни институции.
Болници по целия вят.
Учебни заведения.
Тук прекарала последните си дни, в Елмсхейвън,
в тази къща.
Това е масата в столовата.
Столът, където е писала.
Това е леглото.
Една от нейните пра-правнучки, Гладис Куброк.
Обича да разказва някои истории.
Имало ли е външни проявления?
Малко хлъзгава материя.
Критериите включват и физическите проявления.
Ще ви ги припомня в резюме.
1. Спомняте си, че пророкът пада без сила
2. Бива вдигнат и укрепен от Бога
3. Очите му са широко отворени по време на видение
4. Не диша по време на видение, но може да говори.
Бог е сметнал за необходимо тази жена да получава виденията си публично,
пред хиляди свидетели, и то враждебно настроени -
хора, които не искат да повярват.
Ето ги свидетелствата. 1BIO, 122:
"Изпадайки във видение, тя извиква три пъти "Слава" -
дума, която отеква отново и отново, като вторият и особено третият път става по-слаба и
по-вълнуваща, а гласът сякаш е надалеч и постепенно утихва.
За около четири или пет секунди като че ли се свлича подобно на човек,
който е припаднал или е загубил силата си;
после като че ли се изпълва със свръхестествена сила,
понякога се изправя на крака и се движи из стаята.
Често прави движения с ръка, като сочи наляво или надясно,
докато главата й също се обръща.
Всички движения са изключително нежни.
В каквато и позиция да се намира ръката й,
не е възможно никой да я отмести..."
Спомнете си, че тя е крехко болно момиче.
"... не е възможно никой да я отмести.
Очите й винаги са отворени, но тя не мига.
Вдига глава и гледа нагоре, но не с празен поглед, а с красиво изражение..."
Разказ на очевидец за видението от 12 юни 1868 г.
"Тя вървеше напред-назад и разговаряше с нас
и докато говореше, падна. Тя падна леко..."
Не е имало човек отзад, който да я хване.
"Падна, сякаш под нея имаше ангелски ръце...
Сестра Уайт лежеше съвсем спокойно в безсъзнание...
Очите й бяха отворени. Имаше приятно изражение на лицето.
Нищо неестествено или необичайно...
Брат Уайт каза на тези едри мъже:
"Разтворете ръцете й. Вие имате две ръце, а тя - само една.
Просто й раздалечете ръцете." Те се опитаха.
Дърпаха, докато накрая се уплашиха да не я наранят.
Брат Уайт каза: "Не се страхувайте, тя е в безопасност и Бог я пази.
Можете да дърпате, докато останете доволни от резултата."
Те отговориха: "Сега сме доволни от резултата.
Не е необходимо да продължим да дърпаме."
Той заяви: "Опитайте пръст по пръст."
Това не бе възможно."
Двама едри мъже не могат да помръднат един пръст.
"Не можеха да помръднат дори един пръст.
Изглеждаше като гранитен блок... Брат Уайт им каза:
"сега я задръжте." Според мене те смятаха, че могат да се справят."
Докато тя говори и е във видение.
"Хванаха я за кръста, но не можеха да я спрат.
Изглеждаше така, сякаш едно дете може да я задържи,
но тя продължи да се движи по същия начин...
Сега трябва да видим дали клепачите й ще се затворят."
Библията казва, че очите трябва да са отворени.
Това включва ли мигане?
Отворените очи са отворени очи.
"На една поставка имаше голяма керосинова лампа.
Той свали капака и насочи светлината право към очите й.
Мислехме, че ще отмести поглед, за да се предпази.
Не го направи. Не осъзнаваше нищо...
Очите й не се затвориха...
"Сега - каза брат Уайт - трябва да проверим дали в нея има дишане."
Като че ли не дишаше.
Всичко изглеждаше наред с изключение на това, че тя не дишаше.
Брат Уайт заяви: "Сега ще изпратим човек да донесе огледало и ще проверим."
Някой отиде до съседната врата и донесе огледало.
Поставихме го близо до лицето й, но там не се събра никаква влага.
Въобще не дишаше..."
Медицинско свидетелство.
Става въпрос за лекари скептици сред публиката.
"Дойдоха двама лекари - възрастен и млад.
Брат Уайт имаше голямо желание да прегледат сестра Уайт отблизо, което й сториха.
Донесоха огледалце и един от тях го задържа над устатата й, докато тя говореше.
Скоро се отказаха и заявиха: "Тя не диша."
Тогава я прегледаха от близо, за да намерят
някакви следи от дълбоко дишане, но не откриха нищо.
Когато приключиха с прегледа, тя се изправи на крака,
все още във видение, като държеше Библията нависоко (ето така)
и разгръщаше текст след текст..."
Без да гледа, разтваря страниците.
"... цитираше съвсем точно,
макар че очите й бяха вдигнати нагоре и не гледаха към Библията."
Качват се дори на стол, за да проверят дали цитира точно.
И тя го прави.
"След като г-жа Уайт се изправи, както те бяха заявили,
цитирайки текстове от Писанието,
д-р Флеминг поиска да му донесат запалена свещ.
Той я постави колкото се може по-близо до устните й,
без да има опасност да я изгори, и право срещу нейния дъх -
в случай че въобще диша.
Нямаше ни най-слабо потрепване в пламъчето.
Тогава докторът каза съвсем натъртено:
"Въпросът е разрешен завинаги; в тялото й няма дишане."
Дейвид Сийли в GSAM, стр. 208, 209.
Дали е пророк от Бога?
Писала е свидетелства в хармония с Библията.
Нито точка или йота са премахнати от Библията.
Нищо ново не е прибавено.
Използвала е Библията и само Библията, за да кажа какво ще се случи
и да помогне на Божия народ да намери пътя си
сред множеството фалшиви учения.
Знаете ли, че има един критерий, който аз не споменах.
Божиите пророци никога не са особено популярни.
Ако потърсите в интернет Нострадамус, ще откриете
милиони хвалебствия и това, че трябва да го четем и да го приемаме.
Когато потърсите нещо за нея, откривате само отрицание, отрицание.
Когато станах християнин и приех Божието слово за истина,
изучавах Словото и това бе единственото, което желаех да чета.
Казах си, че ще чета Божието слово и нищо друго.
Някой ми каза, че тези писания ще ми помогнат да разбера Божието слово.
Аз заявих, че не ги искам.
Поставих ги настрана, защото не бях готов да ги чета.
Веднъж ми се обади приятел по телефона.
Каза ми, че е разбрал, че съм станал християнин.
Чул, че съм станал адвентист от седмия ден.
"Знаеш ли, че те имат един така наречен пророк?"
"Да, чувал съм нещо такова, но не го чета."
Тогава той използва най-грозните думи, които можете да си представите,
и започна да проклина тази жена.
Нарече я с едно ужасно име и затвори.
Казах си: "Леле, каква омраза! Сигурно е нещо интересно."
Взех книгите за пръв път и започнах да чета.
Започнах от "Живота на Исус".
Нещо се обърна в мене, защото Библията просто оживя.
Не можех да се откъсна от Библията, след като прочетох "Животът на Исус".
Какво прекрасно свидетелство.
Не бях отклонен настрана от Библията.
Библията беше потвърдена.
Във всички тези лекции през изминалите седмици,
дали споменах писанията й дори веднъж?
Нито веднъж.
За какво говорихме?
Библията и само Библията.
Има ли логика в Библията?
Да!
Как така измежду всичките учения по света
можем да вземем Библията и да кажем: "Вижте каква прекрасна хармония!"
Ако не беше Духът на пророчеството,
щях да бъда в такава тъмнина, в каквато бях и преди.
"Дарът на пророчеството" (1844 – 1915) стои като свидетелство за всички.
Можеш да го усетиш, само ако го опиташ.
Ако искате да знаете дали е в хармония с Божието слово,
не слушайте какво другите казват.
Другите винаги ще ви съветват да не я четете.
Прочетете за себе си.
Вземете Библията и проверете.
Ако не е в хармония с Божието слово, изхвърлете тези книги и ги изгорете.
Това е всичко, което мога да кажа.
След смъртта си е погребана до своя съпруг.
В-к "Ню Йорк индепендънт" от 23 август 1925 г. пише:
Напълно независим източник.
"Тя не прояви духовна гордост и не потърси парите."
Не е работила за пари, работила е усърдно и е останала вярна.
"Живя и работи като достойна пророчица,
най-възхитителната от американската линия."
Най-възхитителната.
Това го казват те.
В живота й не е имало нищо, което да не е в хармония с нейните принципи.
Всичко написано от нея сочи към Библията.
Където и да отива, допринася за основаване на заведения, които помагат на човечеството.
Това не може да се каже за всекиго.
Написала е повече от всяка друга жена в историята на тази страна.
Този факт говори сам по себе си.
Бих желал да ви предложа да изпитате и да проверите дали е така.
Тази вечер поставихме книги отзад и вие можете да ги вземете без заплащане.
Можете да ги прочетете и да ги проверите.
Ако ви водят към Библията и ако в тях има логика,
тогава ги приемете, защото Библията казва: "Правите добре, че се вслушвате."
Ако не ви харесат, тогава ги отхвърлете.
Моля се да се възползвате от тях.
Благодаря ви, че дойдохте.